La meninxitis asocede nel venticinco per cientu de los naciellos con infecciones de la riega sanguínea causaes por estreptococos del grupu B; esi fenómenu ye menos común nos adultos.[35] La contaminación directa del líquidu cefalorraquídeo puede aniciase en dispositivos permanentes, quebres de craniu o infecciones de la nasofaringe o los senos nasales que formaron un tracto col espaciu subaracnoideo; n'ocasiones ye posible identificar defectos conxénitos de la duramadre.[35]